Uznesenie predsedu Všeobecného súdu zo 16. októbra 2013 – Španielsko/Komisia

(vec T-461/13 R)

„Predbežné opatrenie — Štátna pomoc — Rozhodnutie, ktorým sa pomoc vyhlasuje za nezlučiteľnú s vnútorným trhom a nariaďuje sa jej vymáhanie, ako aj zrušenie zostávajúcich platieb — Návrh na odklad výkonu — Neexistencia fumus boni iuris a naliehavosti“

1. Konanie o nariadení predbežného opatrenia — Odklad výkonu — Predbežné opatrenia — Podmienky nariadenia — Fumus boni iuris — Naliehavosť — Vážna a nenapraviteľná ujma — Kumulatívna povaha — Zváženie všetkých dotknutých záujmov — Voľná úvaha sudcu rozhodujúceho o nariadení predbežných opatrení (článok 256 ods. 1 ZFEÚ, články 278 ZFEÚ a 279 ZFEÚ; Rokovací poriadok Všeobecného súdu, článok 104 ods. 2) (pozri body 13-15)

2. Konanie o nariadení predbežného opatrenia — Odklad výkonu — Podmienky nariadenia — Fumus boni iuris — Preskúmanie dôvodov uvedených na podporu žaloby vo veci samej prima facie — Žaloba proti rozhodnutiu Komisie, ktorým sa pomoc vyhlasuje za nezlučiteľnú s vnútorným trhom a nariaďuje sa jej vymáhanie — Žalobný dôvod vzťahujúci sa na existenciu výnimočných okolností, ktoré bránia vymáhaniu pomoci — Dôvod, ktorý nie je na prvý pohľad neopodstatnený (článok 278 ZFEÚ; Rokovací poriadok Všeobecného súdu, článok 104 ods. 2) (pozri body 17, 24, 25)

3. Konanie o nariadení predbežného opatrenia — Podmienky prípustnosti — Návrh — Formálne náležitosti — Uvedenie dôvodov, ktoré na prvý pohľad odôvodňujú nariadenie navrhovaných opatrení (články 278 ZFEÚ a 279 ZFEÚ; Rokovací poriadok Všeobecného súdu, článok 104 ods. 2 a 3) (pozri bod 20)

4. Konanie o nariadení predbežného opatrenia — Odklad výkonu — Podmienky nariadenia — Naliehavosť — Vážna a nenapraviteľná ujma — Dôkazné bremeno — Rozhodnutie Komisie nariaďujúce vymáhanie štátnej pomoci — Vymáhanie, ktoré môže ohroziť plnenie štátnych úloh a spôsobiť narušenie verejného poriadku v členskom štáte — Zahrnutie — Neexistencia konkrétnych a presných údajov podporených podrobnými listinnými dôkazmi — Neexistencia naliehavosti (článok 278 ZFEÚ; Rokovací poriadok Všeobecného súdu, článok 104 ods. 2) (pozri body 32, 34-39, 42, 49)

5. Konanie o nariadení predbežného opatrenia — Odklad výkonu — Predbežné opatrenia — Podmienky nariadenia — Vážna a nenapraviteľná ujma — Ujma, ktorej sa členský štát môže dovolávať (články 278 ZFEÚ a 279 ZFEÚ) (pozri bod 33)

6. Konanie o nariadení predbežného opatrenia — Odklad výkonu — Podmienky nariadenia — Naliehavosť — Rozhodnutie Komisie nariaďujúce vymáhanie štátnej pomoci — Rozhodnutie adresované členskému štátu a nie príjemcovi — Zohľadnenie vnútroštátnych vykonávacích opatrení — Opatrenia, ktoré nie sú záväzné — Neexistencia fumus boni iuris (článok 278 ZFEÚ a článok 288 štvrtý odsek ZFEÚ; Rokovací poriadok Všeobecného súdu, článok 104 ods. 2) (pozri body 43, 44, 50)

7. Konanie o nariadení predbežného opatrenia — Odklad výkonu — Podmienky nariadenia — Naliehavosť — Vážna a nenapraviteľná ujma — Rozhodnutie nariaďujúce vymáhanie štátnej pomoci — Existencia opravných prostriedkov pred vnútroštátnym súdom proti vnútroštátnym vykonávacím opatreniam — Právomoc súdu Únie zohľadniť tieto opravné prostriedky v rámci meritórneho posúdenia návrhu na nariadenie predbežného opatrenia — Neexistencia nenapraviteľnosti (článok 278 ZFEÚ; Rokovací poriadok Všeobecného súdu, článok 104 ods. 2) (pozri body 45-48)

Predmet

Návrh na odklad výkonu rozhodnutia Komisie C(2013) 3204 final z 19. júna 2013 týkajúceho sa štátnej pomoci SA.28599 (C 23/2010) (ex NN 36/010, ex CP 163/2009) poskytnutej Španielskom na podporu digitálneho terestriálneho televízneho vysielania vo vzdialených oblastiach a v menej obývaných oblastiach (s výnimkou Castilla-La Mancha)

Výrok

1. Návrh na nariadenie predbežného opatrenia sa zamieta.